θεοφιλου επιστατου και αρχοντων γνωμη επει παρα του βασιλεως απεδοθη προσταγμα περι αριστολοχου των τιμωμενων φιλων παρ αυτωι ου το αντιγραφον υποτετακται καλως δ εχει του ανθρωπου αιρετικως εχοντος προς την πολιν και προτεθειμενου κατοικησειν ενταυθα εν τε πλειοσιν των τηι πολει συμφεροντων και κοινηι τοις πολιταις και ιδιαι εκαστωι συνεμβαινοντος απαρακλητως ως και οι πεμφθεντες πρεσβευται προς τον βασιλεα κονων ζηθος ανδροκλης αρτεμιδωρος επαναγαγοντες απηγγειλαν ην [προ]σηνεγκατο σπουδην επι του βασιλεως περι ων ετυγχανον απεσταλμενοι φαινεσθαι και την πολιν αποδεχομενην φιλοφρονως την των τοιουτων ανδρων προθυμιαν και ευεργεσιαν οπως και οι αλλοι επιγινωσκοντες τα παρα της πολεως απαντωμενα τοις φιλαγαθειν πειρωμενοις συνσωιζειν τους πολιτας ζηλωται γινομενοι αντεχωνται της παρ ημιν πολιτειας δεδοχθαι τωι δημωι επαινεσαι τε αριστολοχον επι τηι τοιαυτηι προαιρεσει και υπαρχειν αυτωι παρ ημιν πολιτειαν τον δε εις την δια του προσταγματος δ[ιδ]ομενην εικονα τοπον αποδειξαι τον επιστατην και τους αρχοντας εν τωι αρχειωι αναγραφηναι δε αυτον υπο του γραμματεως πατρος αριστολοχου εις μεν δημον ολυμπιεα φυλην δε λαοδικιδα. ετους μηνος δαισιου. βασιλευς σελευκος θεοφιλωι και σελευκεων των εμ πιεριαι τοις αρχουσι και τηι πολει χαιρειν αριστολοχον των τιμωμενων φιλων παρεισχημενον τας χρειας μετα πασης ευνοιας τωι τε πατρι ημων και τωι αδελφωι και ημιν και εν τοις αναγκαιοτατοις καιροις πεποιημενον αποδειξεις εκτενεις της προς τα πραγματα αιρεσεως και κατα τα λοιπα μεν προμηθουμεθα αξιως ης προσφερεται [ευνοι]ας και εικονι δε χαλκη εστεφανωσαμεν [--------] ην βουλομεθα σταθηναι παρ υ[------- αναγραψα]ντες εις αυτην.
Syr., Antioch. — Seleucia Pieria & Area of — 186 BC
 186 BC